armvectores/hy_wikipedia_2023 huggingface dataset:
Երիտասարդ Վիկտորյան

«Երիտասարդ Վիկտորյան» (անգլ.՝ «The Young Victoria»), ռեժիսոր Ժան Մարկ Վալլեի կենսագրական ֆիլմը, որը պատմում է Մեծ Բրիտանիայի թագուհի Վիկտորյայի մանկության տարիների և Ալբերտ Սաքսեն Կոբուրգ Գոթացու հետ ամուսնության մասին։ Ֆիլմի կարգախոսն է. «Նա կառավարել է միլիոններին, սակայն նրա սիրտը պատկանել է միակ տղամարդուն»։ Ֆիլմը համաշխարհային վարձույթի է հանվել 2009 թվականի փետրվարի 5-ին Գերմանիայում։


== Դիպաշար ==
Դեռևս շատ երիտասարդ արքայադուստր Վիկտորյան գտնվում է արքունական ինտրիգների կենտրոնում. Ջոն Կոնրոյը փորձում է գահին հասնել աղջկա մոր վրա ազդելու ճանապարհով, ինչի պատճառով ծնողի հետ հարաբերությունը վատթարանում է։
Վիկտորյայի հորեղբայրը՝ Բելգիայի թագավոր Լեոպոլդ I-ը ևս մտադիր էր օգտագործել իր ազդեցությունն ազգականուհու վրա։ Դրա համար նա ուղարկում է իր ազգական Ալբերտին Մառախլապատ Ալբիոն, որպեսզի նա նվաճի արքայադստեր վստահությունը։ Անգլիա ժամանելուն պես երիտասարդները կապվում են իրար հետ՝ չնայած, որ Վիկտորյան գիտեր Ալբերտի «նպատակի» մասին։
Մոր (որը Կոնրոյի կողմից էր) և դստեր միջև հարաբերությունները սրված վիճակի են հասնում։ Վիկտորյային պահում են բանտարկյալի նման, խստորեն սահմանափակում են նրա տեղաշարժը։ Սակայն գործերի նման իրադրությունը չէր կարող բավարարել արքայադստերը, որը գիտակցում է իր իրական նպատակը և մտնում գահի համար մղվող պայքարի մեջ։ 


== Դերասանական կազմ ==


== Լրացուցիչ տեղեկություններ ==
Էմիլի Բլանտի շքեղ զգեստներից յուրաքանչյուրն ապահովագրված էր տասը հազար բրիտանական ֆունտով։
Պրոդյուսեր Սառա Ֆերգյուսոնի դուստրը՝ Յորքի արքայադուստր Բեատրիսը, փոքրիկ դեր է ստացել ֆիլմում՝ որպես թագուհու շքախմբի պալատական ազնվական օրիորդ։ Իրականում Վիկտորյա թագուհին Բեատրիսի նախանախանախատատն է։
Ներսում կատարված բազմաթիվ տեսարաններ նկարահանվել են Լեսթերշիրի Բելվուար դղյակում։ Մահճակալը, որի վրա քնում են նորապսակներ Վիկտորյան և Ալբերտը մեղրամսի ժամանակ, շատ տարիներ առաջ ծառայել էր Վիկտորյա թագուհուն, որը 1843 թվականին իջևանել էր այդ դղյակում։ Ննջարանն այնքան փոքր էր, որ նկարահանման սարքավորումները ստիպված էին տեղավորել և տեղադրել լուսամուտներին։
Ծովային տեսարանները նկարահանվել են վերոնշյալ Բելվուարում՝ չնայած այն բանին, որ այն ծովափից ավելի քան 100 կիլոմետր հեռավորության վրա է գտնվում։ Առափնյա ավազն իրականում դղյակի պատշգամբում է լցված, իսկ շրջապատի պատերը փոխարինվել են ծովով համակարգչային գրաֆիկայի օգնությամբ։
Կանացի ազատ կապորը (կանացի գլխարկ), որը կրում է Վիկտորյան այգում, մինչև այդ եղել է «Հպարտություն և նախապաշարմունք» (2005), «Նորթենգերյան աբբայություն» (2007) и «Ջեյն Օսթին» (2007) ֆիլմերի հագուստի պարագաներից մեկը։
Շրջազգեստը, որը ֆիլմում կրում է Վիկտորյա թագուհին խորհրդի հետ առաջին հանդիպման ժամանակ, իրենից ներկայացնում է այդ պահին կրված իրական զգեստի ճշգրիտ կրկնօրինակը։ Իրական շրջազգեստը պահպանվել է մինչև մեր օրերը բրիտանական թանգարանային հավաքածուում, սակայն սկզբնական սև գույնը տարիների հետ գունաթափվել է՝ դառնալով շագանակագույն։


== Ծանոթագրություններ ==


== Արտաքին հղումներ ==
Victoria Top Film
Young Victoria in Twitter
Young Victoria Film Archived 2018-03-31 at the Wayback Machine.
Victoria Le Film Archived 2020-02-15 at the Wayback Machine.
Victoria
The Young Victoria
Կազինյանա

Կազինյանա  (իտալերեն՝ Casignana), քաղաք Իտալիայում, Կալաբրիա մարզում՝ Ռեջիո Կալաբրիա գավառում։
Բնակչությունը կազմում է 801 մարդ, բնակչության խտությունը կազմում է 33 մարդ/կմ²։ Զբաղեցնում է 24 կմ² մակերես տարածք։ Փոստային ինդեքսն է՝ 89030։ Հեռախոսային կոդը՝ 0964։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս՝ 0964 956003


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Նուրեչի

Նուրեչի (իտալերեն՝ Nureci), կոմունա Իտալիայում, Սարդինիա մարզում՝ Օրիստանո գավառում։
Բնակչությունը կազմում է 393 մարդ (2008 թվականի տվյալներով), բնակչության խտությունը կազմում է 30 մարդ/կմ²։ Զբաղեցնում է 13 կմ² մակերես տարածք։
Փոստային ինդեքսն է՝ 9080։ Հեռախոսային կոդը՝ 0783։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար։ 0783 96600
Էլեկտրոնային հասցե։ sindaco@nureci.com


== Արտաքին հղումներ ==
Վիճակագրություն ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Կեհտնա-Նուռմե

Կեհտնա-Նուռմե (էստ․՝ Kehtna-Nurme), գյուղ Էստոնիայի Ռապլամաա նահանգի Կեհտնա շրջանում։
2011 թվականի տվյալներով գյուղում բնակվում էր 17 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Բուկի (գյուղ, Մալինի շրջան)

Անվան այլ կիրառումների համար տե՛ս՝ ԲուկիԲուկի (ուկրաիներեն՝ Буки), գյուղ Ուկրաինայի Ժիտոմիրի մարզի Մալինի շրջանում։ Հիմնադրվել է 1895 թվականին։
2001 թվականի տվյալներով Բուկի գյուղում բնակվում էր 195 մարդ։ Բնակավայրը զբաղեցնում է 1265 կմ² տարածք։ Բնակչության խտությունը կազմում էր 154,15 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տերեխովո (գյուղ, Կրոլևեցի շրջան)

Անվան այլ կիրառումների համար տե՛ս՝ ՏերեխովոՏերեխովո (ուկրաիներեն՝ Терехове), գյուղ Ուկրաինայի Սումիի մարզի Կրոլևեցի շրջանում։
2001 թվականի տվյալներով Տերեխովո գյուղում բնակվում էր 150 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հայկավան (Շիրակի մարզ)

Անվան այլ կիրառումների համար տե՛ս՝ Հայկավան (այլ կիրառումներ)Հայկավան (նախկին անվանումը` Բաջողլի),
գյուղ Հայաստանի Հանրապետության Շիրակի մարզի Ախուրյանի տարածաշրջանում՝ մարզկենտրոն Գյումրիից մոտ 4 կմ հյուսիս-արևմուտք։ Գյուղը տեղադրված է Շիրակի դաշտում, Ախուրյան գետի աջ կողմում։ Գտնվում է ծովի մակարդակից 1550 մ բարձրության վրա։ Հայկավան է վերանվանվել 1946 թվականին։


== Կլիմա ==
Կիման բարեխառն լեռնային է, ձմեռը տևական, ցուրտ, հաստատուն ձնածածկույթով։ Լինում են ուժեղ քամիներ, հաճախակի են ձնաբքերը և սառնամանիքները։ Ամառը տաք է, համեմատաբար խոնավ։ Տարեկան տեղումների քանակը 500-600 մմ։ Բնական լանդշաֆտները սևահողային լեռնատափաստաններ են։


== Բնակչություն ==
Ըստ ՀՀ 2011 թ. մարդահամարի արդյունքների` Հայկավանի մշտական բնակչությունը կազմել է 1107, առկա բնակչությունը` 1027 մարդ։
Բնակիչերը հայեր են, որոնց նախնիների մասը գաղթել է Արևմտյան Հայաստանի Բասենի, Մուշի շրջաններից, Կարսի մարզից։ Հնում այստեղ բնակվել են նաև հույներ։ 
Հայկավանի բնակչության փոփոխությունը ժամանակի ընթացքում` ստորև.

Ըստ ազգային վիճակագրական ծառայության տվյալների համայնքը 2013 թ-ի հունվարի 1-ի դրությամբ ունեցել է 1187 մարդ։ Սեռային կազմում տղամարդիկ կազմում են 47%, կանայք՝ 53%։ Տարիքային խմբերը բաշխված են հետևյալ կերպ. մինչաշխատունակներ՝ 35%, աշխատունակներ՝ 49%, հետաշխատունակներ՝ 16%:


== Տնտեսություն ==
Ունի 284 տնտեսություն։ Ունի դպրոց, գրադարան, բուժկետ, կապի հանգույց։
Գյուղատնտեսական հողահանդակները գրեթե ամբողջությամբ օգտագործվում են որպես վարելահողեր՝ կազմելով 970 հա։ Պետական հողերը գլխավորապես օգտագործվում են որպես վարելահողեր, արոտավայրեր, կազմելով համապատասխանաբար 102 և 193 հեկտար։ Գյուղատնտեսության մասնագիտացման ուղղությունը երկրագործությունն է։ Զբաղվում են հացահատիկային, կերային, բանջարաբոստանային կուլտուրաների մշակությամբ, պտղաբուծությամբ (խնձոր, տանձ, բալ)։ Նախկինում զբաղվել են շաքարի ճակնդեղի մշակությամբ, որոնք վերամշակվել է Սպիտակի շաքարի գործարանում։ Երկրաշարժի արդյունքում գործարանը հիմնովին ավերվել է և շաքարի ճակնդեղի ցանքերի մակերեսները զգալի կրճատվել են։


== Տես նաև ==
Հայկավանի պատմության և մշակույթի անշարժ հուշարձանների ցանկ (Շիրակի մարզ)


== Ծանոթագրություններ ==


== Արտաքին հղումներ ==
Հայկավան գյուղի մասին Armeniapedia.org կայքում
Սմոլիկաս

Սմոլիկաս (հուն․՝ Σμόλικας), լեռ Հունաստանի հյուսիս-արևմուտքում, Լեոնինա վարչական շրջանում։ Գտնվում է ծովի մակերևույթից 2,637 մետր բարձրության վրա, Պինդոս լեռներից ամենաբարձրն է և Հունաստանում երկրորդ ամենաբարձր լեռը Օլիմպոսից հետո։ Պլեյստոցենի որոշ ամանակաշրջաններում հյուսիսային և արևմտյան գոգավորություններն ու հովիտները պատվել են սառցադաշտով։ Վերջին սառցադաշտերը հիշատակվում են մոտ 11500 տարի առաջ։
Հարավից հոսում է Վյոսա գետը, իսկ հյուսիսից՝ Սարանտապորոս գետի վտակ Վոուրկոպոտամոն։ Այնտեղ է նաև փոքր լեռնային «Դրակոլիմնի Սմոլիկա» լիճը, որը գտնվում է 2200 մ բարձրության վրա, լեռան գագաթի մոտ։ Մոտակա լեռնային բարձրավանդակներն են հարավից՝ Տիմֆին, հյուսիս-արևմուտքից՝ Գրամոսը, հարավ-արևմուտքից՝ Վասիլիցան, իսկ հյուսիս-արևելքից՝ Վոյոն։
Առավել բարձր շրջանները (2000 մետրից բարձր), պատված են խոտհարքով և քարերով, իսկ ցածրադիր վայրերում շատ են տերևաթափվող և մերկասերմերի անտառները։ Լեռն ամբողջությամբ տարածվում է Կոնիցա համայնքով։ Հիմնական գյուղերն են Ագիա Պարասկեվին հյուսիսից և Պալայոսելլի, Պադես և Արմատա գյուղերը հարավից։ Կոնիցա քաղաքը գտնվում է Սմոլիկասից 15 կմ դեպի հարավ-արևմուտք։ Հունական ազգային ճանապարհ 20ը (Կոզանի-Սյատիստա-Կոնիցա-Լոաննինա) անցնում է Լեռան արևմտյան հատվածով։


== Արտաքին հղումներ ==
Հունաստանի լեռների Ֆլորան Archived 2008-05-17 at the Wayback Machine.
«Սմոլիկոս, Օրոս, Հունաստան» Peakbagger կայքում
Որդաններ

Որդաններ, կոկցիդների ենթակարգի հավասարաթև կնճիթավոր միջատների ընդհանուր անվանումը։ Ընդգրկում է օրտեզիաների, հսկա, ալրավոր, զույգգեղձաևի որդանների և թաղիքավորների ընտանիքները։


== Արտաքին կառուցվածք ==
Արուների մարմնի երկարությունը 0,6-7մմ է, բաժանված է գլխի, կրծքի և փորիկի։ էգերի մարմինը (երկարությունը՝ 0,5-12 մմ) օվալաձև է, գլուխը՝ կրծքի հետ ձուլված, թևեր չունեն, ոտքերը մարմնից կարճ են կամ բացակայում են։ Հիմնականում բազմանում են ձվադըրմամբ, որոշ տեսակներ՝ կենդանածնությամբ, արուներ չլինելու դեպքում՝ կուսածնությամբ։ Թրթուրը 2-3 անգամ կերպարանափոխվում է։


== Տարածվածությունը Հայաստանում ==
Հայաստանում հայտնի է 150 տեսակ։ Մեծամասնությունը պտղատու, գեղազարդիչ ծառերի, թփերի, տեխնիկական բույսերի վնասատուներ են։ Առավել տարածված են կոմստոկի, խոզանավոր, խաղողի ալրավոր և այլ տեսակներ։ Կան նաև օգտակարներ, որոնցից ստացվում են արժեքավոր նյութեր՝ շելլակ, կարմիր ներկ։
Իտապեսերիկա (Մինաս Ժերայս)

Իտապեսերիկա  (պորտ.՝  Itapecerica), համայնք Բրազիլիայում՝ Մինաս Ժերայս նահանգի կազմում։ Գտնվում է Մինաս Ժերայս նահանգի հարավարևմտյան մասում։ Բնակչությունը կազմում 20 653 մարդ՝ 2007 թվականի տվյալներով։ Գրավում է 1 042,060 կմ2 տարածք։ Բնակչության խտությունը կազմում է՝ 19,7 մարդ/կմ2։


== Պատմություն ==
Քաղաքը հիմնադրվել է 1789 թվականի նոյեմբերի 20-ին։


== Վիճակագրություն ==
Համախառն ներքին արդյունքը, 2004 թվականի դրությամբ, կազմում է՝ 108.631.924 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2004 թվականի դրությամբ, կազմում է՝ 5.258,08 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,763 (տվյալները ՄԱԿ-ի զարգացման ծրագրի)։
Պոլինի (Օբի գավառ)

Պոլինի (ֆր.՝ Poligny), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 65 մարդ, բնակչության խտությունը` 40.88 մարդ/կմ²։ Բնակավայրը զբաղեցնում է 1.59 կմ² տարածք։


== Աշխարհագրություն ==
Գտնվում է Փարիզ քաղաքից 165 կմ հարավ-արևելք, Շալոն ան Շամպայն քաղաքից` 90 կմ հարավ, Տրուա քաղաքից` 24 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 40 աշխատունակ (15-64 տարեկան)  բնակիչ, որոնցից ակտիվ էին 31-ը, իսկ ոչ ակտիվները` 9։ Ակտիվության ցուցանիշը կազմում է 77,5 %։ 31 աշխատունակ մարդկանցից աշխատել է 30 անձ (13 տղամարդ և 17 կին)։ Գործազուրկ են եղել 1 անձ (1 տղամարդ և 0 կին)։ 9 անաշխատունակներից 2-ը եղել են աշակերտներ կամ ուսանողներ, 5-ը` թոշակառուներ, իսկ 2-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Դաս տալով տիկին Թինգլին

Դաս տալով տիկին Թինգլին (անգլ.՝ Teaching Mrs. Tingle), 1999 թվականի սև հումոր, նկարահանված «Ճիչ» ֆիլմաշարի 3 ֆիլմերի և «Ես գիտեմ, թե ինչ եք արել նախորդ ամռանը» ֆիլմի հեղինակ Քեվին Ուիլիամսոնի կողմից։ Թողարկվել է 1999 թվականի օգոստոսի 20-ին։


== Սյուժե ==
Լի Էնն Ուոթսոնը միշտ ազնիվ կյանքով է ապրել։ Այժմ՝ ավարտելով քոլեջը, նա երազում է համալսարանի մասին և պետք է դառնա լավագույն շրջանավարտը։ Բայց... այդ ճանապարհին խոչընդոտ է դառնում տիկին Թենգլը՝ պատմության ուսուցչուհին, որը ատում է բոլորին և համարում է, որ իր պարտքն է տանջել իր բոլոր աշակերտներին՝ նրանց նշանակելով ոչ բավարար գնահատականներ։ Նույնիսկ տնօրեն Փոթերը նախընտրում է կապ չհաստատել այս ուսուցչուհու հետ։ Փոխտնօրեն տիկին Գոլդը կարծում է, որ հենց Լի Էնն է արժանի կրթաթոշակի, այլ ոչ թե Թրուդի Թաքերը՝ հարուստ ծնողների դուստրը։ Երբ Լի Էննի գնահատականն ուղղելու բոլոր փորձերը հաջողությամբ չեն ավարտվում, նա իր ընկերների ՝ Լյուկի և Ջո Լիննի հետ հուսահատորեն վճիռ է կայացնում խաղի համար։ Ոչ ոք չէր պատկերացնում, որ նրանց վտանգավոր նախագծի հետևանքները անդառնալի կլինեն։


== Դերերում ==


== Ստեղծում ==
Նկարահանումները տեղի են ունեցել 1998 թվականի մայիսի 10-ից հուլիսի 14-ը Լոս Անջելեսում։ Ֆիլմում դպրոցի նկարահանումները տեղի են ունեցել 2 իսկական դպրոցներում՝ «Culver City High» և «John Burroughs Middle»: Գոյություն ունի հայտի ամերիկյան վեպ-թրիլլեր «Սպանել պարոն Գրիֆինին» (անգլ.՝ Killing Mr. Griffin) (1978 թվական), որը գրել է Լոիս Դունկանը։ Վեպում պատմվում է դպրոցականների խմբի պատմության մասին, որոնք որոշել են առևանգել անգլերենի ուսուցչուհուն։ Վեպին հիման վրա ֆիլմը նկարահանվեց 1997 թվականին։ Ինչպես նաև Դունկանը հանդիսանում է վեպ-սկզբնաղբյուր «Ես գիտեմ, թե ինչ եք արել նախորդ ամառ»-ի հեղինակը, որի հիման վրա էլ նկարվել է ֆիլմը, որի սցենարի հեղինակը Քեվին Ուիլիամսոնն է։ Սկզբնապես ֆիլմը կոչվում էր «Սպանել միսս Թինգլին» (անգլ.՝ Killing Mrs. Tingle), բայց 1999 թվականի ապրիլի 20-ի դժբախտ պատահարներից հետո որոշվեց ֆիլմը վերանվանել «Teaching Mrs. Tingle»: Եվրոպական շատ երկրներում պահպանվեց առաջին անվանումը։


== Երաժշտություն ==


=== Սաունդթրեք ===
The Stretch Princess — «Sorry»
Eve 6 — «Tongue Tied»
Tara MacLean — «If I Fall»
Sozzi — «'Til I Cry You Out Of Me»
Kendall Payne — «Wonderland»
Eman — «I Shut Down»
Radford — «Fall At Your Feet»
Bree Sharp — «Show Me»
Duncan Sheik — «Alibi»
The Moffatts — «Misery»
Janis Ian — «At Seventeen»


== Մրցանակներ ==


== Ծանոթագրություններ ==


== Արտաքին հղումներ ==
Սպանել միսս Թինգլին(անգլ.) ֆիլմը Internet Movie Database կայքում
Սագեր

Սագեր, (լատ.՝ Anser) բադերի ընտանիքի ջրլող թռչուններ։ Հայաստանում հանդիպում է 4 տեսակ՝ մոխրագույն սագ, սպիտակաճակատ սագ, ծվվան սագ, կարմրախածի սագ։


== Ընդհանուր նկարագիրը ==
Վայրի սագերը խոշոր են (2-6 կգ), ոտքերը՝ համեմատաբար երկար և ավելի լավ հարմարված քայլելուն։ Կտուցը մեծ է, որոշ տեսակներինը՝ հիմքում լայնացած։ Ընտանի սագերը հիմնականում ծագել են մոխրագույն սագերից։ Փետուրները սպիտակ են՝ տարբեր երանգներով, կտուցը և ոտնաթաթերը՝ նարնջագույն։ Փետրածածկը խիտ է։ Ձու են ածում 265-350 օրական դառնալուց հետո։ Ձվատվությունը՝ 30-70, որոշ ցեղերինը՝ 100 հատ։ Առավել արժեքավոր ցեղերից են չինական, խոլմոգորյան, արզամասյան (ՌԴ), թուլուզյան (Ֆրանսիա), պոմերանյան (Գերմանիա) և այլ սագեր։ Ըստ փետրածածկի գույնի՝ Հայաստանի տեղական սագերը բաժանվում են մոխրագույն, խայտաբղետ և սպիտակ տարատեսակների։ Տարեկան միջին ձվատվությունը՝ 8-12։ Արուների միջին կենդանի զանգվածը՝ 4-4,6 կգ է, էգերինը՝ 3,5-4,3 կգ։
Սավոսարա (Մալայի վտակ)

Անվան այլ կիրառումների համար տե՛ս՝ Սավոսարա (այլ կիրառումներ)Սավոսարա (ռուս.՝ Савосара), գետ Ռուսաստանում, հոսում է Կոմի Հանրապետությունով, Նենեցյան ինքնավար օկրուգով։ Գետաբերանը գտնվում է Մալա գետի աջ ափին՝ 124 կմ հեռավորության վրա։ Գետի երկարությունը կազմում է 27 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300212103000079714
Կոդը ըստ հիդրոլոգիական հետազոտության (ՌԴ) — 103007971
Ավազանի կոդը — 03.05.03.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Էդուարդ Բելտով

Էդուարդ Բելտով (Էդի Բաալ, ), իսրայելցի լրագրող, ծնվել է Սամարա քաղաքում՝ Պեսյա Վայնշտեյնի ընտանիքում։ Մահացել է 2010 թվականին։


== Կենսագրություն ==
ԽՍՀՄ-ում բռնաճնշումներից տուժած տասնյակ հազարավոր հրեաների անունները հաստատելուն ուղղված երկար տարիների գիտահետազոտական ​​աշխատանքի համար պարգևատրվել է Վալլենբերգի դիպլոմով և մեդալով։ Ավելի քան քառորդ դար Էդի Բաալը զբաղվել է այդ թեմայով։ Նրա հետազոտություններից հատվածներ են տպագրվել ԽՍՀՄ ամսագրերում և թերթերում։
1990 թվականին հայրենադարձելով Իսրայել՝ Էդի Բաալն իր հետ տարել է արխիվ, որը համալրվել է հազարավոր անուններով «Երկրորդ աղետ» ռադիոհաղորդման շնորհիվ։ Այն հեռարձակվում էր ամիսը երկու անգամ «РЭКА» ռադիոալիքով։
Իսրայելի արտաքին գործերի նախարարության և Ռուսաստանի դեսպանատան համագործակցության արդյունքում Բելտովը Դանիայում արժանացել է դիպլոմի՝ ստորագրված Միության նախագահ Ռաուլ Վալենբերգի, գրող, փիլիսոփայության դոկտոր Լեոն Նիկուլինի, Դանիայի կառավարության նախարար, գրող, Անդրեյ Սախարովի անվան միջազգային կոմիտեի նախագահ Հանս Քրիստիան Նեերսկովի և գրող Ջեֆրի Քեյնի կողմից։ Էդի Բաալի հետ պարգևի են արժանացել նաև Սիոնի կալանավորներ, իսրայելացիներ Էդուարդ Կուզնեցովը և Իդա Նուդելը։ Տարբեր երկրներից 25 պարգևատրվածների թվում են նաև ռուսներ՝ իրավապաշտպաններ Գալինա Ստարովոյտովան(հետմահու) և Սերգեյ Կովալևը։ Նրանց պարգևատրումը համընկել է Միավորված ազգերի կազմակերպության կողմից ընդունված Մարդու իրավունքների հռչակագրի 50-ամյակի հետ։


== Հրապարակումներ ==
Второй фронт Иосифа Сталина.
Вторая катастрофа, в 2-х томах. Издательство «Иврус», 2007.


== Ծանոթագրություններ ==
Գեղախոռ

Գեղախոռ, գյուղ Արևմտյան Հայաստանում, Էրզրումի վիլայեթի Էրզրումի գավառում։ Գտնվում էր Էրզրում քաղաքից 15 կմ հյուսիս-արևմուտք, Շամբ Կարնո լճակի հյուսիսային կողմում։


== Պատմություն ==
Գյուղն իսպառ ավերվել է 1915 թվականի Մեծ եղեռնի ժամանակ։


== Բնակչություն ==
1872-1873 թվականներին ուներ 44 տուն հայ և թուրք բնակիչ, որից հայերը կազմում էին 29 տուն՝ 182 բնակչով։ 1909 թվականին հայերը կազմում էին 37 տուն։


== Տնտեսություն ==
Հայ բնակչության հիմնական զբաղմունքը երկրագործությունն ու անասնապահությունն էր։ Հայերը հատկապես ընտիր ձիեր էին պահում վարձով բեռներ տեղափոխելու համար։


== Պատմամշակութային կառույցներ ==
Գեղախորն ուներ Ս. Սարգիս անունով հին հայկական եկեղեցի։


== Կրթություն ==
Հայերն ունեին արական վարժարան, որտեղ սովորում էին 25 աշակերտ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Վեսեննի (Տարասովսկի շրջան)

Վեսեննի (ռուս.՝ Весенний), ավան Ռուսաստանի Ռոստովի մարզի Տարասովսկի շրջանում։ Մտնում է Կրասնովսկի գյուղական համայնքի կազմի մեջ։
Գրոսկավալլո

Գրոսկավալլո (իտալերեն՝ Groscavallo), կոմունա Իտալիայի Պիեմոնտ մարզի Թուրին գավառում։
Բնակչությունը` 208 մարդ (2008 թվականի տվյալներով)։ Բնակչության խտությունը՝ 2 մարդ/կմ²։ Տարածքը՝ 95 կմ²։ Փոստային ինդեքս՝ 10070։ 
Հեռախոսային կոդ՝ 0123։
Բնակավայրի հովանավորն է Մարիամ Մագդաղենացին։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Ազգային ինստիտուտի վիճակագրություն (իտալ.)
http://www.istat.it/english/ Archived 2009-12-07 at the Wayback Machine.
Կիտրոնաթիթեռներ

Կիտրոնաթիթեռներ (լատ.՝ Gonepteryx), ճերմակաթիթեռների ընտանիքին (Pieridae) պատկանող հնագույն թիթեռների ցեղ։
Առջևի թևերի գագաթը սուր ատամնավոր է, հետևի թևերի վրա ջղերը ևս ատամնավոր են՝ Cu1: Թևերը առանց սև գունավորման են։ Սեռական դիմորֆիզմը արտահայտված է էգերի մոտ հիմնական ֆոնի ավելի բաց գունավորմամբ։


== Դասակարգում ==
Ներկայումս տարբեր հեղինակների կողմից Gonepteryx ցեղի մեջ ներառվել են 7 ից մինչև 14 տեսակներ.
Ցեղի ներկայացուցիչները քրոմոսոմների թվաքանակով համարյա չեն տարբերվում միմյանցից՝ տաքսոնների մեծամասնությունը ունի n=31: Երբեմն այդ թիվը հավասար է լինում 32-ի։ Այդ դեպքում կիտրոնաթիթեռների մոտ, օրինակ, այն տատանվում է 31-ից մինչև 32, այսինքն՝ ունեն ներպոպուլյացիոն փոփոխականություն՝ ըստ այդ հատկանիշի։ Այդ պատճառով այդ ցեղի ներկայացուցիչների համար կարիոտիպը չի կարելի օգտագործել որպես համակարգող հատկանիշ՝ ի տարբերություն որոշ այլ գնդասեղաբեղիկ թիթեռների խմբերի, որտեղ այն խաղում է կարևոր դերերից մեկը։
Ցեղի մեջ մտնում են հետևյալ տեսակները՝

Gonepteryx amintha (Blanchard, 1871)՝ կիտրոնաթիթեռ ամինտա
Gonepteryx aspasia (Ménétriès, 1859)՝ կիտրոնաթիթեռ ասպազիա
Gonepteryx cleobule (Hübner, 1824)
Gonepteryx cleopatra (Linnaeus, 1767)՝ կիտրոնաթիթեռ կլեոպատրա
Gonepteryx farinosa (Zeller, 1847)՝ կիտրոնաթիթեռ ալյուրանման
Gonepteryx maderensis (Felder, 1862)
Gonepteryx mahaguru (Gistel, 1857)՝ կիտրոնաթիթեռ մախագուրու
Gonepteryx maxima (Butler, 1885)՝ կիտրոնաթիթեռ մեծ
Gonepteryx palmae (Stamm, 1963)
Gonepteryx rhamni (Linnaeus, 1758)՝ կիտրոնաթիթեռ


== Ծանոթագրություններ ==


== Արտաքին հղումներ ==
Gonepteryx, funet.fi
Gonepteryx, Encyclopedia of Life
Նովայա Դերևնյա (գյուղ, Բելեբեևսկի շրջան)

Անվան այլ կիրառումների համար տե՛ս՝ Նովայա ԴերևնյաՆովայա Դերևնյա (ռուս.՝ Новая Деревня, բաշկիրերեն՝ Новая Деревня), գյուղ Ռուսաստանի Բաշկորտոստան հանրապետության Բելեբեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 33 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սոլիո (Իտալիա)

Սոլիո (իտալ.՝ Soglio), կոմունա Իտալիայի Պիեմոնտ մարզի Աստի գավառում։
Բնակչությունը կազմում է՝ 163 մարդ (2008)։ Բնակչության խտությունը՝ 47 մարդ/կմ²։ Տարածքը կազմում է 4 կմ²։ Փոստային ինդեքս՝ 14010։ Հեռախոսային կոդ՝ 0141։
Սոլիոն սահմանակից է Կամերանո Կազասկո, Կորտանցե, Կորտացոնե, Մոնտեկիարո դ'Աստի, Պիա և Վիալե մունիցիպալիտետներին։
Կոմունայի հովանավորն է Աոստայի Սուրբ Գրատուսը։ Տոնը նշվում է սեպտեմբերի 7-ին։


== Ժողովրդագրություն ==
Բնակչության թվաքանակի փոփոխությունները


== Կոմունայի վարչակազմ ==
Հեռախոս։ 0141 992801
Էլեկտրոնային փոստ։ soglio@reteunitaria.piemonte.it
Պաշտոնական կայք։ http://www.comune.soglio.at.it/


== Արտաքին հղումներ ==
Գլխավոր էջ (իտալ.)
Վիճակագրության ազգային ինստիտուտ (իտալ.)
Վիճակագրության ազգային ինստիտուտ (անգլ.)


== Ծանոթագրություններ ==
Չիստոե (գյուղ, Ռոմնիի շրջան)

Չիստոե (ուկրաիներեն՝ Чисте), գյուղ Ուկրաինայի Սումիի մարզի Ռոմնիի շրջանում։
2001 թվականի տվյալներով Չիստոե գյուղում բնակվում էր 76 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սլոբոդսկոյ շրջան

Սլոբոդսկոյ շրջան (ռուս.՝ Слободской район), մունիցիպալ շրջան Ռուսաստանի Դաշնության Կիրովի մարզում։
Ստեղծվել է 1929 թվականին։ Վարչական կենտրոնը՝ Սլոբոդսկոյ։


== Աշխարհագրություն ==
Շրջանի տարածքի մակերեսը կազմում է 3790 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 31904 մարդ։ Բնակչության խտությունը կազմում էր 8,42 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Անտոնիու Ժուան

Անտոնիու Ժուան  (պորտ.՝  Antônio João), համայնք Բրազիլիայում՝ Մատու Գրոսու դու Սուլ նահանգի կազմում։ Գտնվում է Մատու Գրոսու դու Սուլ նահանգի հյուսիսարևելյան մասում։ Բնակչությունը կազմում է 7979 մարդ՝ 2006 թվականի տվյալներով։ Գրավում է 1 143,750 կմ2 տարածք։ Բնակչության խտությունը կազմում է՝ 7,0 մարդ/կմ2։


== Պատմություն ==
Քաղաքը հիմնադրվել է 1963 թվականին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 50.969.980,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 6.604,90 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,702 (տվյալները ՄԱԿ-ի զարգացման ծրագրի)։
Բոքս շրջան (Նեբրասկա)

Բոքս շրջան (անգլ.՝ Box Butte County), ԱՄՆ Նեբրասկա նահանգի 93 վարչական միավորներից մեկը։ Ընդհանուր տարածությունը 2.784 կմ² է, բնակչությունը՝ 12.158 մարդ (2010 թ. տվյալներով)։ Շրջկենտրոնն է Ալիանս բնակավայրը։ Կազմավորվել է 1887 թ.։
(7003) Զոյամիրոնովա

(7003) Զոյամիրոնովա (անգլ.՝ Zoyamironova), աստերոիդ աստերոիդների հիմնական գոտում։ Հայտնաբերվել է 1976 թվականի սեպտեմբերի 25-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 3,192713 ա. մ., առավելագույնը մոտենում է 2,5348 ա. մ. հեռավորության վրա և հեռանում 3,8507 ա. մ.։ Արեգակի շուրջ մեկ ամբողջական պտույտ է կատարում 2083,71 երկրային օրվա ընթացքում, իր ուղեծրով շարժվելով միջինում 0,172768 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,78° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7003) Զոյամիրոնովա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Զեմելյե

Զեմելյե (ռուս.՝ Земелье), գետ Ռուսաստանում, հոսում է Կեմերովոյի մարզում։ Գետաբերանը տեղակայված է Մրասսու գետի ձախ ափին՝ 65 կմ հեռավորության վրա։ Գետի երկարությունը 11 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Տոմը գտնվում է Նովոկուզնեցկ քաղաքից մինչև Կեմերովո քաղաք, գետի ենթաավազանը՝ Տոմ։ Գետի ավազանը՝ Վերին Օբից մինչև Իրտիշ թափվելը։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Անդրե Կառիլո

Անդրե Մարտին Կառիլո Դիաս (անգլ.՝ André Martín Carrillo Díaz, հունիսի 14, 1991(1991-06-14), Լիմա, Պերու), պերուացի ֆուտբոլիստ, կիսապաշտպան։ Հանդես է գալիս պորտուգալական «Բենֆիկայի» և Պերուի ազգային հավաքականում։


== Ակումբային կարիերա ==


=== «Սպորտինգ» ===
2011 թվականի մայիսի 6-ին Անդրե Կառիլոն 6-ամյա պայմանագիր է կնքել պորտուգալական «Սպորտինգ»-ի հետ։ Պորտուգալիայի առաջնությունում Կառիլոն իր դեբյուտը նշել է 2011 թվականի սեպտեմբերի 19-ին՝ «Ռիո Ավե»-ի դեմ խաղում։ Թիմի կազմում իր առաջին գոլային փոխանցումը կատարել է «Վիտորիա Սետուբալ»-ի դեմ խաղում։
2016 թվականի փետրվարի 2-ին Անդրե Կառիլոն երկարաձգել է իր պայամանգիրը մինչև 2021 թվականը։


=== «Բենֆիկա» ===
2016 թվականի հուլիսի 1-ին Անդրե Կառիլոն տեղափոխվել է «Բենֆիկա
»:


== Միջազգային կարիերա ==
Պերուի ազգային հավաքականի կազմում Կառիլոն իր դեբյուտը նշել է 2011 թվականի մարտին՝ Էկվադորի հավաքականի դեմ խաղում։


== Վիճակագրություն ==


== Ծանոթագրություններ ==


== Արտաքին հղումներ ==
Էջը «Բենֆիկայի» պոշտոնական կայքում Archived 2016-11-01 at the Wayback Machine.
Մանրարուրք

Մանրարուրք, ոսկերչական տեխնիկա՝ նուրբ ոսկեթելը կամ արծաթաթելը զարդանախշի ձևով դասավորելն ու ամրացնելը։ Մանրարունքի եղանակով պատրաստված իրերը (գոտի, սափոր, մասնատուփ, կենցաղային առարկաներ) զարդարվել են փիրուզյա և գունավոր այլ ակներով, մարգարիտներով։ Հնուց հայտնի է եղել աշխարհի շատ ժողովուրդների։ Հայաստանում կիրառվել է Վանում, Կարինում, Արծկեում, Մուշում, Ալեքսանդրապոլում, Երևանում և այլուր։ Մեր օրերում Երևանի ոսկերիչ վարպետները շարունակում են ավանդական մանրարունքի օրինակով ստեղծել նոր զարդեր ու կենցաղային առարկաներ։


== Տես նաև ==
Ցանցկեն
Բարյատինո (գյուղ, Պիլնինսկի շրջան)

Անվան այլ կիրառումների համար տե՛ս՝ ԲարյատինոԲարյատինո (ռուս.՝ Барятино), գյուղ Ռուսաստանի Նիժնի Նովգորոդի մարզի Պիլնինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ճրագախոտ եգիպտական

Ճրագախոտ եգիպտական (լատ.՝ Orobanche aegyptiaca), ճրագախոտազգիների ընտանիքին պատկանող դեղաբույս։


== Նկարագրություն ==
Մինչև 50 սմ բարձրությամբ, կարճ գեղձային մազիկներով ծածկված, հերթադիր դասավորված, նոսր, ձվաձև-նշտարաձև թեփուկներ ունեցող հաստ, դեղանվուն ցողունով, քամու միջոցով տարածվող սերմերով մակաբույծ է։ Ցողունի մյուս կեսին գրեթե հավասար ծաղկաբույլը գլանաձև է։ Բաժակի խողովակն ավարտվում է բզաձև սուր ատամիկներով, ծալվածքի մոտ լայնացող նեղ խողովակով պսակը երկնագույն-կապույտ է։ Փոշանոթներն ու առէջաթելերի հիմքային հատվածները մազապատ են։ Բազմաթիվ, շատ մանր սերմերով պտուղը կաշվեկերպ տուփիկ է։


== Տարածվածություն ==
Աճում է վայրի և մշակովի բույսի արմատների վրա։ Հանդիպում է Տավուշի, Գեղարքունիքի, Սյունիքի մարզերում և Երևանում։


== Նշանակություն ==
Բուժական նպատակներով օգտագործում են բույսի դաբաղանյութեր, ստերոիդներ, ալկալոիդներ պարունակող վերգետնյա մասը։ Թուրմը երբեմն կիրառում են որպես կապող միջոց լուծի, էնտերոկոլիտների բուժման համար։


== Ծանոթագրություններ ==
Գագիկ Կոստանդյան

Գագիկ Բեգլարի Կոստանդյան (ապրիլի 15, 1954(1954-04-15), Երևան, Հայկական ԽՍՀ, ԽՍՀՄ), տնտեսագետ, Հայաստանի Հանրապետության Ազգային ժողովի նախկին պատգամավոր։


== Կենսագրություն ==
Գագիկ Կոստանդյանը ծնվել է 1954 թվականի ապրիլի 15-ին Երևանում։ 1977 թվականին ավարտել է Երևանի պետական համալսարանի տնտեսագիտական ֆակուլտետը։ Ստացել է տնտեսագետի որակավորումը։ 1995 թվականին սովորել է իրավաբան ֆակուլտետը։ Եղել է իրավաբանական գիտությունների թեկնածու, բնության և հասարակության գիտությունների միջազգային ակադեմիայի ակադեմիկոս։ 1980, 1988 թվականներին պարգևատրվել է կառավարական մեդալներով։ 1969-1972 թվականներին Երևանի «Բարձրաբերձշին» վարչությունում եղել է բանվոր, իսկ 1977-1978 թվականներին՝ Մասիսի ունիվերսալ բազայի տնտեսագետ։ 1978-1996 թվականներին աշխատել է ՆԳՆ համակարգում։ 1996-1999 թվականներին եղել է «Գոռ» ՍՊԸ գործադիր տնօրեն։ 1999-2003 թվականներին եղել է Ազգային ժողովի պատգամավոր (թիվ 3 ընտրատարածք)։ Եղել է Ազգային ժողովի պաշտպանության, ազգային անվտանգության և ներքին գործերի մշտական հանձնաժողովի անդամ ։ Խմբակցություններում և պատգամավորական խմբերում չի ընդգրկվել։ 
Որևէ կուսակցության չի պատկանել ։


== Անձնական կյանք ==
Ամուսնացած է, ունի երեք երեխա։


== Ծանոթագրություններ ==
Ռեյունյոն

Ռեյունյոն (ֆր.՝ Réunion),  հրաբխային կղզի Հնդկական օվկիանոսում, Մադագասկար կղզուց արևելք, Ֆրանսիայի անդրծովյան երկրամասը։ Վարչական կենտրոնը՝ Սեն Դենին։
Տարածությունը 2,5 հզ․ կմ2 է, բնակչությունը՝ 500 հզ․ (1981, հիմնականում նեգրեր, մուլատներ); Պաշտոնական լեզուն ֆրանսերենն է, տիրապետող կրոնը՝ կաթոլիկությունը։


== Կառավարման համակարգ ==
Ռեյունյոնի գործադիր իշխանության գլուխը պրեֆեկտն է, որին նշանակում է Ֆրանսիայի կառավարությունը։ Կա ընտրովի գլխավոր խորհուրդ՝ սահմանափակ իրավունքներով։ Ֆրանսիական պառլամենտում Ռեյունյոնից ընտրվում է 5 պատգամավոր։ Ռեյունյոնում կան ֆրանսիական քաղաքների հիմնական կուսակցությունների բաժանմունքներ։
Ռեյունյոնի կոմունիստական կուսակցությունը (որպես ինքնուրույն կուսակցություն կազմավորվել է 1959 թվականին), Աշխատանքի համընդհանուր կոնֆեդերացիան և մի շարք այլ առաջադիմական կազմակերպություններ մտնում են ինքնորոշման համար պայքարի ճակատի մեջ։


== Ստուգաբանություն ==
Հայտնագործել են պորտուգալացի ծովագնացները 16-րդ դարի սկզբին և անվանել Սանտա-Ապա, բայց 1642 թվականին զավթել են ֆրանսիացիները և անվանել Բուրբոն ՝ ի պատիվ Ֆրանսիայի կառավարող թագավորական տոհմի։ 1793 թվականին անվանվել է Ռեյունյոն (Reunion՝ «միավորում»)՝ ի պատիվ հեղափոխական մարսելցիների ու ազգային գվարդիայի միավորման (1792 թվականի օգոստոսի 10-ին)։ 1806 թվականին, Նապալեոն Բոնապարտի իշխանության գալու կապակցությամբ, կղզին անվանվեց Բոնապարտ։ 1810 թվականին կղզին զավթել է Անգլիան և դրան վերադարձրել Բուրբոն անունը։ 1848 թվականից՝ հանրապետության հռչակումից հետո, կղզուն կրկին վերադարձվեց Ռեյունյոն «հեղափոխական» անունը։


== Արտաքին հղումներ ==
Reunion ԿՀՎ փաստերի գիրք Archived 2005-12-29 at the Wayback Machine. (անգլ.)
Սեն Դենի մասին տեղեկություններ time and date.com կայքում (անգլ.)
Ռոուզ Մարի

Ռոուզ Մարի (անգլ.՝ Rose Marie, օգոստոսի 15, 1923(1923-08-15), Նյու Յորք շրջան, Նյու Յորք, ԱՄՆ - դեկտեմբերի 28, 2017(2017-12-28), Վան Նայս, Լոս Անջելես, Կալիֆոռնիա, ԱՄՆ), ամերիկացի դերասանուհի և երգչուհի, երեք անգամ իր կարիերայում արժանացել է «Էմմի» մրցանակի։


== Կենսագրություն ==
Ռոուզ Մարի Մազետան ծնվել է Նյու Յորքում իտալա-ամերիկացի վոդևիլի դերասան Ֆրենկ Մազետիի ընտանիքում, հայտնի է Ֆրենկ Քարլիի և նրա տիկնոջ՝ լեհուհի Ստելա Գլուժչակի կեղծանունով։ Նա սկսել է իր կարիերան երեք տարեկան հասակում  փոքրիկ Ռոուզ Մարի կեղծանունով (անգլ.՝ Baby Rose Marie): Նրա փառքի լավագույն տարիները գրանցվեցին 1929 թվականից 1934 թվականներին, երբ նա պարբերաբար հանդես է եկել զավեշտախաղերում, ռադիոյով վարել է իր սեփական շոուն և հայտնվել  Paramount ստուդիայի բազմաթիվ ֆիլմերում։ Ընդհուպ մինչև երեսունականների վերջ  նա հաջողությամբ հանդես է եկել և ձայնագրվել այդ պահին տասնյոթ ալբոմներում, բայց քառասնականների սկզբին, երբ Ռոուզ Մարի դադարել է լինել երեխա, նրա կարիերան ավատվեց, և նա սովորեց դերասանական մասնագիտությամբ։
Հիսունականների սկզբին Ռոուզ Մարի սկսեց դերասանուհու կարիերան  և 1954 թվականին Top Banana երաժշտական կինոֆիլմում խաղաց  գլխավոր դերը, որից հետո սկսեց երևալ հեռուստատեսությամբ այնպիսի սերիալներում, ինչպես «Գնդացրի ծուխը»։ 1960-1961 թվականներին նա նկարահանվել է Էլեյն Ստրիտչի «Իմ քույլ Էյլին» սիթքոմում։ Նա նաև նկարահանվել է «Դորիս Դեյիի շոուում» 1969-1971 թվականներին, իսկ հետագա տասնամյակներում աշխատել է ավելի քիչ և նկատելի էր հիմնականում սերիալներում՝ «Սիրո նավակը», «Կեգնին և Լեյսին», «Ռեմինգտոն ստիլ» и «Մյորֆի Բրաուն»։
Սկսած յոթանասունականներին Ռոուզ Մարին շատ է հանդես  եկել թատերական ասպարեզում, ինչպես նաև հայտնվում էր էկրանին կամեո դերերում հետևյալ ֆիլմերում՝ «Կախարդական խաղատախտակ», «Փսիխոզ» և «Շատ սարսափելի կինո»։ 2001 թվականին նա ստացել է «Հոլիվուդյան փառքի ծառուղի» աստղըը։
Մահացել է  2017 թվականի դեկտեմբերի 28-ին, Վան Նայսի իր տանը, 94 տարեկան հասակում։


== Ծանոթագրություններ ==


== Արտաքին հղումներ ==
An interview with Rose Marie, March 2011
Rose Marie on RadioGoldIndex Archived 2016-01-19 at the Wayback Machine.
Սանտյագո Սոլարի

Սանտյագո Սոլարի (իսպ.՝ Santiago Hernán Solari Poggio, հոկտեմբերի 7, 1976(1976-10-07), Ռոսարիո, Սանտա Ֆե նահանգ, Արգենտինա), արգենտինացի նախկին ֆուտբոլիստ, կիսապաշտպան։


== Ընտանիք ==
Սանտյագոյի հայրը՝ Էդուարդո Միգել Սոլարին աշխատում է որպես տեխնիկական տնօրեն, մայրը՝ Ալիսիա Սուսանա Պոդջիոն՝ ֆիզկուլտուրայի ուսուցչուհի։ Սանտյագոն ունի 3 եղբայր և 1 քույր։


== Կարիերա ==
Պրոֆեսիոնալ ֆուտբոլային կարիերան սկսել է «Նյուքասլ Օլդ Բոյս» արգենտինական ֆուտբոլային ակումբում։ «Նյուքասլ Օլդ Բոյս»-ի կազմում չի անցկացնում ոչ մի խաղ, քանի որ պահեստային խաղացող էր։ 1994 թվականին գնում է ԱՄՆ, որպեսզի սովորի անգլերեն։ 1995 թվականին Սոլարին տեղափոխվում է «Ռիվեր Փլեյթ»։ «Ռիվեր Փլեյթ»-ում դառնում է հիմնական կազմի խաղացող։ Անցկացնում է 66 խաղ և դառնում 13 գոլի հեղինակ։ 1999-2000 թվականներին հանդես է եկել իսպանական «Ատլետիկո Մադրիդ» ֆուտբոլային ակումբում, անցկացրել է 45 խաղ և դարձել 7 գոլի հեղինակ։ 2000-2005 թվականներին հանդես է եկել «Ռեալ Մադրիդ» ֆուտբոլային ակումբում, անցկացրել է 131 խաղ և դարձել 10 գոլի հեղինակ։ 2005-2008 թվականներին հանդես է եկել «Ինտերնացիոնալե» ֆուտբոլային ակումբում, անցկացրել է 39 խաղ և դարձել 4 գոլի հեղինակ։ 2008-2009 թվականներին հանդես է եկել «Սան Լորենսո» ֆուտբոլային ակումբում, անցկացրել է 26 խաղ և դարձել 4 գոլի հեղինակ։ 2009-2010 թվականներին հանդես է եկել «Ատլանտե» ֆուտբոլային ակումբում, անցկացրել է 33 խաղ և դարձել 5 գոլի հեղինակ։
2010-2011 մրցաշրջանն անցկացրել է ուրուգվայական «Պենյարոլ» ֆուտբոլային ակումբում։
2011 թվականին ավարտել է ֆուտբոլային կարիերան։


== Ազգային հավաքական ==
2000-2004 թվականներին հանդես է եկել Արգենտինայի ֆուտբոլի ազգային հավաքականում, անցկացրել է 11 խաղ և չի դառել ոչ մի գոլի հեղինակ։


== Ծանոթագրություններ ==
Բրեժու Պերնամբուկանուի գավառ

Բրեժու Պերնամբուկանուի գավառ (պորտ.՝ Microrregião do Brejo Pernambucano), գավառ Բրազիլիայի Պերնամբուկու նահանգում։ Մտնում է Պերնամբուկու նահանգի գյուղատնտեսական շրջան (մարզ)ի մեջ։


== Գավառի կազմ ==
Գավառի կազմի մեջ են մտնում հետևյալ համայնքները.

Ագրեստինա
Ալտինյու
Բարրա դի Գուաբիրաբա
Բոնիտու
Կամոսին դի Սան Ֆելիս
Կուպիրա
Իբիրաժուբա
Սայրե
Ռուստամ Կասիմջանով

Ռուստամ Կասիմջանով (ուզբ.՝ Rustam Qosimjonov, ռուս.՝ Рустам Касымджанов; դեկտեմբերի 5, 1979), ուզբեկ շախմատիստ, գրոսմայստեր։ 2004 թվականի ՖԻԴԵ շախմատի աշխարհի չեմպիոն։ Ծնվել է նախկին Ուզբեկական Խորհրդային Սոցիալիստական Հանրապետության Տաշքենդ քաղաքում։ Ազգությամբ ուզբեկ։


== Վաղ տարիներ ==

Կասիմջանովի լավագույն արդյունքներն են՝ առաջին հորիզոնական 1998 թվականի Ասիայի առաջնությունում, երկրորդ՝ 1999 թվականի շախմատի աշխարհի երիտասարդական առաջնությունում, առաջին՝ 2002 թվականին Պամպլոնայում (Վիկտոր Բոլոգանի հետ 3½/6 միավորով հիմնական առաջնությունն ավարտելուց հետո հաղթում է նրան կայծակնային շախմատում), 8/9 միավորով առաջին՝ 2003 թվականի Վլիսինգենի բաց առաջնությունում, 2005 թվականին Պունայում Լիվիու Դիտեր Նիսիպյանուի հետ միասին 6/9 միավորով առաջին հորիզոնական, 2000 թվականի շախմատային օլիմպիադայում առաջին տախտակի վրա 12 հնարավորից վաստակել է 9½ (Ուզբեկստանը այս առաջնությունում նվաճել է բրոնզե մեդալ) և երկրորդ հորիզոնականն է գրավել 2002 թվականի շախմատի աշխարհի գավաթում՝ զիջելով Վիշվանաթան Անանդին։ Երկու անգամ մասնակցե է Վեյկ ան Զեյի մրցաշարին, սակայն հաջողության չի հասել․ 1999 թվականին՝ 11-րդ իսկ 2002 թվականին 13-րդ հորիզոնական։


== ՖԻԴԵ-ի շախմատի աշխարհի առաջնություն 2004 ==
2004 թվականի Լիբիայի մայրաքաղաք Տրիպոլիում կայացած ՖԻԴԵ-ի շախմատի աշխարհի առաջնությունում Կասիմջանովը անսպասելիորեն հասավ եզրափակիչ՝ հաղթելով Ալեխանդրո Ռամիրեսին, Էհսան Ղաեմ Մաղամիին, Վասիլի Իվանչուկին, Զոլտան Ալմաշիին, Ալեքսանդր Գրիշչուկին և Վեսելին Տոպալովին։ Եզրափակչում նա հաղթեց Մայքլ Ադամսին և Գարրի Կասպարովի հետ աշխարհի չեմպիոնի տիտղոսը վիճարկելու իրավունք ստացավ։
Առաջնության եզրափակիչ վեց խացերում երկու խաղացողներն էլ հաղթեցին երկու անգամ։ Կասիմջանովը լրացուցիչ արագ խաղերից առաջինում սևերով հաղթում է։ Երկրորդ խաղը ոչ-ոքի ավարտելով Կասիմջանովը դառնում է ՖԻԴԵ-ի վարկածով աշխարհի չեմպիոն։


== Վարկանիշի փոփոխության գծապատկեր ==


== Ծանոթագրություններ ==
Ալֆրեդ Մեսել

Ալֆրեդ Մեսել (գերմ.՝ Alfred Messel, հուլիսի 22, 1853(1853-07-22)[…], Դարմշտադտ, Հեսսենի մեծ դքսություն - մարտի 24, 1909(1909-03-24)[…], Բեռլին, Գերմանական կայսրություն), գերմանացի ճարտարապետ։ Նա հայտնի է ինչպես իր բուրժուական խոշորագույն առանձնատներով, այնպես էլ իր համեստ բազմաբնակարան բնակելի տներով։


== Կենսագրություն ==
Մեսելը ծնվել է Դարմշտադտում` բանկիրի ընտանիքում։ Դեռ դպրոցում սովորելու ժամանակ ընկերանում է Լյուդվիգ Հոֆմանի հետ՝ ապագա քաղաքի շինարարության հարցերով խորհրդականի հետ։ 1873 թվականին Մեսելը սկսում է իր ուսումը Կասելի գեղարվեստի ակադեմիայում, իսկ 1874-ից մինչև 1878 թվականը ուսումնասիրում է ճարտարապետություն Բեռլինի շինարարական ակադեմիայում։
1904 թ. դառնում է Բեռլինի գեղարվեստի ակադեմիայի անդամ։ 1906 թվականին նա ստանում է Դարմշտադտի տեխնիկական համալսարանի պատվավոր դոկտորի կոչում։


== Ստեղծագործություն ==
Մեսելի գլխավոր ստեղծագործությունը համարվում է «Վերտխամը», որը կառուցվել է 1896-1906 թվականներին մի քանի փուլով Լայպցիգի փողոցում և էական ազդեցություն է ունեցել իր ժամանակի ճարտարապետության զարգացման վրա։ Այն նաև համարվում է «տաճարի պահանջման» նախատիպ, որը մեկ ընտանիքի տակ էր համախմբում տարբեր ապրանքներ, շքեղ կահավորումներ։ Երկրորդ համաշխարհային պատերազմի ժամանակ դեպարտամենտը ունեցել է մեծ վնասներ։ Փլատակները ապամոնտաժվել են 1955 թվականին, և տեղը կառուցվել է Բեռլինի սահմանային պատը։ Ալֆրեդ Մեսելի նախաձեռնությամբ կառուցվել է Պերգամոն թանգարանը՝ Բեռլինի թանգարանային կղզում։


== Գրականություն ==
Maximilian Rapsilber: Alfred Messel. Berlin 1905.
Fritz Stahl: Alfred Messel. Berlin 1911.


== Ծանոթագրություններ ==
Աստա Պիլդմյաե

Աստա Պիլդմյաե (էստ․՝ Asta Põldmäe, ապրիլի 4, 1944(1944-04-04), Պուուռմանի, Յիգևամաա, Էստոնիա), էստոնացի գրող։


== Կենսագրություն ==
Աստա Պիլդմյաեն ծնվել է 1943 թվականին Պուուռմանիում։ 1969 թվականին ավարտել է Տարտուի համալսարանի լրագրության բաժինը։ 1969-1975 թվականներին աշխատել է Տարտուի պետական համալսարանի թերթում, 1986 թվականին՝ «Լումինգ» (Loomingu ) գրական ամսագրում։


== Ստեղծագործություններ ==
Գրում է արձակ ստեղծագործություններ, թարգմանում ֆինն գրողներին։ Նրա մանկական պատմվածքները տպագրվել են «Պիոներ» և «Տյախեկե» («Աստղիկ») ամսագրերում, «Սյադե» թերթում, հաղորդվել են ռադիոյով։


== Ծանոթագրություններ ==


== Արտաքին հղումներ ==
Põhjalik ja hoolikas Asta Põldmäe
Դավաճանը (ֆիլմ, 1977)

«Դավաճանը» (ռուս.՝ «Предательница»), 1977 թվականի խորհրդային ֆիլմ, որը նկարահանել է  ռեժիսոր Նիկիտա Խուբովը։ Պրեմիերան տեղի է ունեցել 1978 թվականի հունվարի 11-ին։


== Սյուժե ==
Մարիա Ալեքսանդրովնան, որը գիշերօթիկի ուսուցչուհի է, արդեն քառասուն տարեկան է, և նա վերջապես հնարավորություն է ստանում կարգավորել իր անձնական կյանքը։ Բայց այն մարդը, ում հետ Մարիան ցանկանում է կապել իր կյանքը, հեռու է ապրում, և նա պետք է բաժանվի իր վեցերորդ դասարանից՝ այն երեխաներից, որոնց համար նա փոխարինել է ծնողներին։ Երեխաները տարբեր կերպ են վարվում այս դժվարին իրավիճակում՝ ալտրուիզմից մինչև ներքին բողոք և նույնիսկ իրենց կյանքը վտանգի ենթարկել՝ սիրելի դաստիարակչուհուն պահելու համար։


== Դերերում ==


== Նկարահանող խումբ ==
Ռեժիսոր՝ Նիկիտա Խուբով
Սցենարիստներ՝ Լյուդմիլա Դյոմինա, Վալերի Դյոմին, Նիկիտա Խուբով
Օպերատոր՝ Միխայիլ Յակովիչ
Կոմպոզիտոր՝ Եվգենի Կռիլատով


== Ծանոթագրություններ ==


== Արտաքին հղումներ ==
отзыв в журнале «Аврора»
Народный университет культуры
Советское кино, 70-е годы: основные тенденции развития
журнал «Советская педагогика»
Ուգո Լյորիս

Ուգո Լյորիս (ֆր.՝ Hugo Lloris, [yɡo jɔʁis]; դեկտեմբերի 26, 1986(1986-12-26), Նիս), Անգլիական Տոտենհեմի և Ֆրանսիայի ֆուտբոլի ազգային հավաքականի հիմնական դարպասապահը և երկու թիմերի ավագը։
Ուգո Լյորիսը 2003 թ-ից սկսած հանդես է եկել Ֆրանսիայի ազգային հավաքականների բոլոր տարիքային խմբերում։ Ազգային հավաքականում առաջին խաղն անցկացրել է 21 տարեկան հասակում Ուրուգվայի հետ հանդիպման ժամանակ։ Լյորիսը սկսել է իր կարիերան հայրենի Նիսում։ Ակումբում 3 մրցաշրջան իրեն գերազանց դրսեվորելուց հետո նա տեղափոխվում է Օլիմպիկ Լիոն։ Օլիմպիկ Լիոն-ում իր առաջին մրցաշրջանում նա հաղթեց մի քանի տիտղոս։ Երկրորդ մրցաշրջանում նա Օլիմպիկ Լիոն-ի հետ հասավ մինչև Չեմպիոնների Լիգա-ի կիսաեզրաձփակիչ։ Լյորիսը եղել է Ֆրանսիայի ազգային հավաքական-ի Մ-18,Մ-19 և Մ-21 տարեկանների դարպասապահը։ 2005 թվականին նա հավաքականի հետ մասնակցել է Մ-19 տարեկանների ֆուտբոլի առաջնությանը։
Մասնակցել է 2010 թ-ի ԱԱ-ին, որպես Ֆրանսիայի ազգային հավաքականի հիմնական դարպասապահ։ ԱԱ-ում իր առաջին հանդիպումն անցկացրել է Ֆինլանդիայի դեմ խաղում, որում ֆրանսիացիները հաղթանակ են տոնել 1։0 հաշվով։ Ճանաչվել է Ֆրանսիայի լավագույն դարպասապահ 2009 և 2010 թթ-ին։ Լյորիսը շատ լավ է գործում մրցակցի դեմ մեն-մենակ դուրս գալու պայմաններում և նաև ունի չափազանց լավ ռեֆլեքս։


== Կենսագրություն ==
Լյորիսը ծնվել և մեծացել է չափազանց հարուստ ընտանիքում։ Մայրը իրավաբան էր, հայրը՝բանկի կառավարիչ։ Լյորիսը մանկուց զբաղվել է թենիսով, և մեծ հաջողությունների է հասել հենց այդ մարզաձևում։ Սակայն 2008 թ-ին երբ Լյորիսը խաղում էր Նիցա ՖԱ-ում մայրը մահանում է։ 2010 թ-ի սեպտեմբերին էլ ծնվում է նրա ավագ դուստրը։


== Ծանոթագրություններ ==
Եվգենի Բրուսիլովսկի

Եվգենի Գրիգորևիչ Բրուսիլովսկի (ռուս.՝ Евгений Григорьевич Брусиловский, հոկտեմբերի 30 (նոյեմբերի 12), 1905, Դոնի Ռոստով, Դոնի զորքի մարզ, Ռուսական կայսրություն - մայիսի 9, 1981(1981-05-09), Մոսկվա, ԽՍՀՄ), խորհրդային կոմպոզիտոր։ Ղազախական ԽՍՀ-ի ժողովրդական արտիստ (1936): Երկրորդ աստիճանի Ստալինյան մրցանակի դափնեկիր (1948)
Առաջին ղազախական օպերաների, նվագախմբային ստեղծագործությունների հեղինակ։ Կոմպոզիտորի գրչին են պատկանում իննը օպերա, չորս բալետ, ինը սիմֆոնիա և մոտավորապես 500 երգ ու սիրերգ։ Նա 1945-1992 և 1992-2006 թվականների Ղազախստանի պետական օրհներգի հեղինակն է (1945 թվականին Մուկան Տուլեբաևի և Լատիֆ Համիդիի հետ միասին)։ Եվգենի Բրուսիլովսկիի անունը կանգնած է ղազախական դասական երաժշտության ականավոր գործիչների կողքին, ինչպիսիք են Ահմետ Ժուբանովը, Մուկան Տուլեբաևը, Լատիֆ Համիդին, Երկագելի Րահմադիևը, Բահիտժան Բայկադամովը, Սիդիկ Մուհամեջանովը։


== Կենսագրություն ==

Եվգենի Բրուսիլովսկին ծնվել է 1905 թվականի նոյեմբերի 12-ին Դոնի Ռոստովում։
1922-1924 թվականներին սովորել է Մոսկվայի Չայկովսկու անվան պետական կոնսերվատորիայի կոմպոզիցիացի և դաշնամուրի դասարաններում, որից հետո ընդունվել է Ն. Ա. Ռիմսկի-Կորսակովի անվան Սանկտ Պետերբուրգի պետական կոնսերվատորիայի Մաքսիմիլիան Շտեյնբերգի կոմպոզիցիայի դասարան։ Կոնսերվատորիան ավարտել է 1931 թվականին։
1933 թվականին Լենինգրադյան կոմպոզիտորների միությունը Բրուսիլովսկիին գործուղել է Ալմա-Աթա։ 1934-1938 թվականներին աշխատել է որպես Ղազախստանի երաժշտական թատրոնի երաժշտական ղեկավար, ստեղծել է Կիզ-Ժիբեկ օպերան։ 1949-1951 թվականներին եղել է Ֆիլհարմոնիայի գեղարվեստական ղեկավար։ Միաժամանակ նա 1944 թվականից որպես մանկավարժ աշխատել է Ալմա-Աթայի կոնսերվատորիայում, իսկ 1995 թվականից՝ Բրուսիլովսկին այդ կոնսերվատորիայի կոմպոզիցիայի ամբիոնի պրոֆեսորն ու վարիչն էր։
Նրա հայտնի աշակերտներից են եղել Ալեքսանդր Զացեպինը, Բահիտժան Բայկադամով, Մուկան Տուլեբաևը, Բորիս Երզակովիչը, Կուդուս Կուժամյարովը, Երկեգալի Րահմադիևը, Կապան Մուսինը, Սիդիկ Մուհամեջանովը, Լեոնիդ Աֆանսևը, Ալթինբեկ Ջանիբեկովը։
Եվգենի Բրուսիլովսկին մահացել է 1981 թվականի մայիսի 9-ին Մոսկվայում՝ 75 տարեկան հասակում։ Հուղարկավորված է Կունցևոյի գերեզմանատանը։


== Մրցանակներ ==
Երկրորդ աստիճանի Ստալինյան մրցանակ (1948):
Կուրմանգազի Սաղիրբաևի անվան Ղազախական ԽՍՀ-ի պետական մրցանակ (1967):
Լենինի շքանշան (03.01.1959)
Աշխատանքային կարմիր դրոշի շքանշան (04.06.1956)
այլ շքանշաններ և մրցանակներ


== Հիշատակ ==
Եվգենի Բրուսիլովսկիի անունով Նուրսուլթան, Ալմա-Աթա, Պետրոպավլովսկ և Ուստ-Կամենոգորսկ քաղաքներում անվանված են մի շարք փողոցներ։
2005 թվականին լույս է նեսել Ղազախստանի փոստային նամականիշը, որը նվիրված է եղել Բրուսիլովսկիին։
Եվգենի Բրուսիլովսկիի 100-ամյակին Ղազախսատնում նկարահանվել Ի. Գանապոլսկի ռեժիսորի «Ճակատագրի գիծ» ֆիլմը։


== Ծանոթագրություններ ==


== Արտաքին հղումներ ==
«Эту музыку я взял взаймы у народа» (отрывки из писем Брусиловского и писем о нём) Archived 2016-02-06 at the Wayback Machine.
«Создатель гимна и не только…» (к 100-летию Е. Г. Брусиловского)
Միդելբուրխ (համայնք)

Միդելբուրխ (հոլ.՝ Middelburg ( արտասանություն)), համայնք Նիդերլանդների Զեյլանդ մարզում։ Տարածքը 48,64 կմ² է, բնակչությունը՝ 48.075 (2011 թ.)։ Մեկ շնչի տարեկան միջին եկամուտը 12.900 եվրո է։
Չուխ

Չուխ, գյուղ Արևմտյան Հայաստանում, Վանի վիլայեթի Աղբակի գավառակում։ Գտնվում էր Ադամակերտ քաղաքից 15 կմ հյուսիս, Չուխ լեռից 6 կմ արևելք։


== Անվան ստուգաբանություն ==
Ըստ ավանդության գավառի բեկերից մեկն իր չուպան թողել է գյուղի մոտ գտնվող մի ժայռի վրա՝ փորձելու համար, թե գյուղացիք այն կգողանան, թե ոչ։ Դրանից հետո գյուղի անունը նախ կոչվել է Չուխա, իսկ ապա Չուխ։


== Բնակչություն ==
1896 թվականի կոտորածներից առաջ ուներ 24 տուն հայ, իսկ XX դարի սկզբներին 9 տուն հայ և 17 տուն քուրդ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Բեստ (լեռ)

Անվան այլ կիրառումների համար տե՛ս՝ Բեստ (այլ կիրառումներ)Բեստ, Էջնոս-կալասի, լեռ կամ սար Մոկսում, Անձղոց գյուղի մոտ։ Գագաթին կան եկեղեցու և բերդի ավերակներ։ Ուխտատեղի է։


== Ծանոթագրություններ ==
Ա. Ազատ (ծածկանուն)

Ա. Ազատ, հայկական ծածկանուն։
Ծածկանունն օգտագործել են հետևյակ անձինք՝

Ազատ Աբգարյան, ծածկանունն օգտագործել է՝ «Ալիք» (Թեհրան) 1971-1981 թվականներ։


== Ծանոթագրություններ ==
Գիրաչ

Գիրաչ, լեռնագագաթ Թուրքիայում, Արսիանի լեռնաշղթայի հյուսիսային հատվածում, Թոփյոլ լեռնաշղթայի արևելյան ծայրին։ Լանջերն անտառազուրկ են։ Բարձրությունը 2665 մետր։


== Ծանոթագրություններ ==
Մեզերո

Մեզերո (իտալերեն՝ Mesero), կոմունա Իտալիայում, գտնվում է Լոմբարդիա մարզի Միլան գավառում։
Բնակչությունը 3489 մարդ է։ Բնակչության միջին խտությունը՝ 698 մարդ/կմ²։ Զբաղեցնում է 5 կմ² տարածք։ Փոստային ինդեքս՝ 20010։ Հեռախոսային կոդը՝ 02։


== Արտաքին հղումներ ==
http://www.comunemesero.it/ Archived 2006-08-22 at the Wayback Machine.


== Ծանոթագրություններ ==
Փրփրապակի

Փրփրապակի, ծակոտկեն նյութ (միջին խտությունը՝ 130-800 կիլոգրամ/մետր³), որն ստացվում է նուրբ մանրացված ապակե փոշու և փրփրարարի (կոքս, կավիճ, դոլոմիտ) եռակալումով։ Ունի բարձր ջերմամեկուսիչ և ձայնամեկուսիչ հատկություններ, հեշտությամբ սոսնձվում է և ենթարկվում մեխանիկական մշակման։ Օգտագործվում է ստորգետնյա խողովակաշարերի, վագոն-սառնարանների ջերմամեկուսացման, որպես լողուն նյութ՝ փրկարար հարմարանքների և կամրջանավերի համար։ Բաց ծակոտիներով փրփրապակուց պատրաստում են թթուների և հիմքերի զտիչներ։